**LĪGUMS Nr. \_\_\_\_\_\_\_\_\_\_**

**par teritorijas apgaismojuma modernizāciju**

Rīgā 2018. gada \_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem un 17.05.2018. valdes lēmumu Nr.46 (protokols Nr.19 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses

un

SIA "Mītavas Elektra", reģistrācijas Nr.43603009810, tās valdes priekšsēdētājas Brigitas Buividaites personā, kas rīkojas uz statūtu pamata, (turpmāk – Izpildītājs), no otras puses,

turpmāk abi kopā saukti – Puses, pamatojoties uz iepirkuma “Teritorijas apgaismojuma modernizācija”, identifikācijas Nr. PSKUS 2018/102 (turpmāk – iepirkums) rezultātiem noslēdz šādu līgumu (turpmāk – Līgums) par sekojošo:

1. **LĪGUMA PRIEKŠMETS**

1.1. Pasūtītājs pasūta, bet Izpildītājs veic teritorijas apgaismojuma modernizāciju, kas sevī ietver jaunu, energoefektīvu gaismekļu piegādi (turpmāk – Iekārtas), esošo gaismekļu demontāžu un jauno gaismekļu montāžu un uzstādīšanu (turpmāk – **Darbi**), saskaņā ar Līguma 1. pielikumu “Tehniskā specifikācija”, 2. pielikumu “Finanšu piedāvājums” un šī Līguma noteikumiem.

1.2. Darbu izpildes termiņš:

1.2.1. Gaismekļu piegāde – 6 (sešu) nedēļu laikā no Līguma noslēgšanas brīža;

1.2.2. Esošo gaismekļu demontāža un jauno gaismekļu montāža un uzstādīšana - 6 (sešu) nedēļu laikā no iekārtu piegādes dienas.

1.3. Izpildītājs veic Darbus un piegādā Iekārtas Pasūtītāja norādītajā adresē – Pilsoņu ielā 13, Rīgā. Parakstot Līgumu Izpildītājs apliecina, ka ir iepazinies ar Darbu veikšanas vietu un apstākļiem, viņam tie ir zināmi un pret tiem nav nekādu iebildumu.

1. **LĪGUMA SUMMA UN NORĒĶINU KĀRTĪBA**

2.1. Līguma summa Līguma darbības ietvaros nevar pārsniegt **EUR 18 214,75 (astoņpoadsmit tūkstoši divi simti četrpadsmit euro, 75 centi)** bezPVN. Pievienotās vērtības nodoklis tiek maksāts atbilstoši Latvijas Republikas normatīvajiem aktiem.

2.2. Līguma summu Pasūtītājs maksā Izpildītājam 60 (sešdesmit) dienu laikā pēc pieņemšanas – nodošanas akta parakstīšanas un rēķina saņemšanas.

2.3. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).

2.4. Līgumā noteikto maksājumu samaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu kontā.

2.5. Līgumcena visā Līguma darbības laikā netiks paaugstināta sakarā ar cenu pieaugumu darbaspēka izmaksām, nodokļu likmes vai nodokļu normatīvā regulējuma izmaiņām kā arī jebkuriem citiem apstākļiem, kas varētu skart Līgumcenu.

**3. PUŠU SAISTĪBAS UN PIENĀKUMI**

3.1.Izpildītājs apņemas:

3.1.1. piegādāt Iekārtas, uzsākt, paveikt un nodot Līgumā paredzētos Darbus Līgumā 1.2. punktā noteiktajā termiņā;

3.1.2. Darbu izpildes laikā iegūto informāciju neizpaust trešajām personām bez Pasūtītāja rakstiskas atļaujas saņemšanas;

3.1.3. nodrošināt, ka Darbos un garantijas saistību nodrošināšanā tiek piesaistīti pienācīgi kvalificēti speciālisti un speciālistu skaits ir pietiekams, lai visi Darbi saskaņā ar Līgumu tiktu veikti noteiktajos termiņos, apjomā un kvalitātē;

3.1.4. nodrošināt izpildāmo Darbu kvalitāti atbilstoši Pasūtītāja norādījumiem, Līguma noteikumiem un Latvijas Republikā spēkā esošajiem normatīvajiem aktiem;

3.1.5. nodrošināt Līguma izpildi ar savu darbaspēku, kvalitatīviem materiāliem un iekārtām, kas nepieciešamas Līguma izpildei;

3.1.6. nodrošināt, ka Izpildītājam ir visi sertifikāti, licences un atļaujas, kas nepieciešamas Darbu izpildei;

3.1.7. Pasūtītāja telpās un teritorijā ievērot noteiktos kārtības noteikumus, caurlaižu režīmu un drošības prasības, darba aizsardzības, drošības tehnikas, apkārtējās vides aizsardzības un ugunsdrošības noteikumus;

3.1.8. Darbu izpildē ievērot Latvijas Republikā spēkā esošos Līguma priekšmeta nozari regulējošos normatīvos aktus;

3.1.9. pēc Darbu izpildes sakopt Darbu veikšanas vietu, atstājot to tīru un kārtīgu, t.sk., savācot uz izvedot būvgružus, iekārtas, instrumentus, mehānismus, inventāru, kā arī citu Izpildītājam piederošo aprīkojumu līdz Darbu nodošanai;

3.1.10. atbildēt par visiem bojājumiem, kas Darbu izpildes laikā tiek nodarīti Pasūtītājam un/vai trešajām personām, un atlīdzināt Pasūtītājam vai trešajām personām savas vainas dēļ nodarītos zaudējumus pilnā apmērā, saskaņā ar Pasūtītāja izrakstītu rēķinu un tajā norādītu termiņu;

3.1.11. novērst visus atklātos izpildīto Darbu defektus par saviem līdzekļiem saskaņā ar Līguma noteikumiem;

3.1.12. iesaistītā personāla un apakšuzņēmēju piesaistīšanā, nomaiņā ievērot Līguma 12. punkta nosacījumus;

3.1.13. Izpildītājs 10 (desmit) darba dienu laikā, bet ne vēlāk kā pirms darbu uzsākšanas veiks savas un būvspeciālistu civiltiesiskās atbildības apdrošināšanu konkrētajā objektā ar atbildības limitu ne mazāku kā EUR 35 000,00 (trīsdesmit pieci tūkstoši *euro* 00 centi) un pašrisku ne lielāku kā EUR 500,00 (pieci simts *euro* 00 centi) atbilstoši 2014.gada 19.augusta Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 10 (desmit) darba dienu laikā pēc Līguma spēkā stāšanās dienas iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu apliecinātas kopijas. Apdrošināšanas polisē kā trešajai personai ir jābūt minētai arī – valsts sabiedrībai ar ierobežotu atbildību „Paula Stradiņa klīniskā universitātes slimnīca”. Pretendentam apdrošināšanas līguma un apdrošināšanas polises projekts ir jāsaskaņo ar Pasūtītāju.10 (desmit) darba dienu laikā no Līguma spēkā stāšanās dienas.

3.1.18. Sadarboties ar Pasūtītāja norādītajiem konsultantiem un ekspertiem, kā arī sniegt tiem visu nepieciešamo informāciju, kas tiem nepieciešama savu pienākumu veikšanai.

3.2. Izpildītājam ir tiesības:

3.2.1. saņemt samaksu par veiktajiem Darbiem no Pasūtītāja saskaņā ar Līguma noteikumiem;

3.2.2. saņemt no Pasūtītāja Līguma izpildei nepieciešamo informāciju.

3.3.PASŪTĪTĀJS apņemas:

3.3.1. pirms Darbu sākuma nodrošināt Izpildītāju ar Pasūtītāja rīcībā esošo Līguma izpildei nepieciešamo informāciju;

3.3.2. savlaicīgi un pilnā apjomā apmaksāt Izpildītāja kvalitatīvi un saskaņā ar Līguma noteikumiem izpildītos un Pasūtītāja pieņemtos Darbus saskaņā ar Līguma 2. punkta noteikumiem;

3.3.3. 15 (piecpadsmit) dienu laikā pēc Darbu nodošanas – pieņemšanas akta saņemšanas pieņemt Darbus no Izpildītāja vai paziņot par šo Darbu nekvalitatīvu izpildi vai neatbilstību dokumentācijai un/vai Līguma noteikumiem, iesniedzot Izpildītājam rakstiski pamatotu pretenziju.

3.4. Pasūtītājam ir tiesības:

3.4.1. jebkurā Darbu izpildes laikā kontrolēt Izpildītāja līgumsaistību izpildi un pārbaudīt Darbu izpildes gaitu, termiņus, kvalitāti, apjomu izmaksas un/vai atbilstību Darba uzdevumam, Līguma un/vai normatīvo aktu noteikumiem, noformēt savus aizrādījumus pārbaudes aktā, un nepieciešamības gadījumā apturēt Darbus līdz trūkumu novēršanai, kas nevar būt par pamatu Līgumā paredzētā Darbu izpildes termiņa pagarinājumam, ja šāda Darbu apturēšana ir notikusi Izpildītāja vainas dēļ. Šādas pārbaudes nemazina Līgumā noteikto Izpildītāja atbildību;

**4. PUŠU ATBILDĪBA**

4.1.Puses ir atbildīgas par Līguma izpildi, Puse, kas vainīga Līguma noteikumu neievērošanā, atlīdzina tā vainas dēļ otrai Pusei nodarītos tiešos zaudējumus.

4.2.Par Līguma 1.2. punktā noteiktā Darbu izpildes termiņa un/vai Līguma 5.4. punktā noteiktā termiņa kavējumu Pasūtītājs ir tiesīgs aprēķināt un Izpildītājam ir pienākums saskaņā ar Pasūtītāja sagatavoto rēķinu samaksāt Pasūtītājam līgumsodu 0,5% (viena puse no procenta) apmērā no Līguma kopējās summas par katru nokavēto kalendāra dienu, nepārsniedzot 10% (desmit procentus) no Līguma kopējās summas.

4.3.Par Līguma 2.2. punktā noteikto maksājumu termiņu nepamatotu nokavējumu Izpildītājam ir tiesības aprēķināt un Pasūtītājam ir pienākums saskaņā ar rēķinu samaksāt Izpildītājam līgumsodu 0,5% (puse no procenta) apmērā no nokavētā maksājuma summas par katru nokavēto kalendāro dienu, nepārsniedzot 10% (desmit procentus) no nokavētā maksājuma summas.

4.4. Izpildītājs maksā Pasūtītājam līgumsodu EUR 50,00 (piecdesmit *euro* un 00 centi) par katru dienu, ja tiek kavēta Līguma 3.1.13.punktā civiltiesiskā apdrošināšanas polises iesniegšana Pasūtītājam.

4.5. Ja saskaņā ar Līguma 8.2.punktu pirms termiņa tiek izbeigts Līgums, Izpildītājs maksā Pasūtītājam līgumsodu 10% (desmit procenti) apmērā no Līguma cenas.

4.6.Līgumsoda samaksa neatbrīvo Puses no Līgumā paredzēto saistību pilnīgas izpildes, kā arī nav uzskatāma par zaudējumu atlīdzināšanu.

**5. DARBU NODOŠANAS – PIEŅEMŠANAS KĀRTĪBA**

5.1.Izpildītājs uzsāk Darbu izpildi nekavējoties pēc Līguma parakstīšanas un veic Darbu izpildi saskaņā ar Līguma noteikumiem.

5.2.Izpildītie Darbi tiek nodoti ar Darbu nodošanas - pieņemšanas aktu. Pēc Darbu izpildes Izpildītājs sagatavo un iesniedz Pasūtītājam attiecīgu Darbu nodošanas - pieņemšanas aktu 2 (divos) eksemplāros.

5.3.Pasūtītājam 15 (piecpadsmit) dienu laikā no nodošanas - pieņemšanas akta saņemšanas jānosūta Izpildītājam parakstīts nodošanas - pieņemšanas akts vai parakstīts Defektu akts ar motivētām iebildēm pieņemt atsevišķus vai visus, aktā norādītos, Izpildītāja izpildītos Darbus.

5.4.Izpildītājam Defektu aktā minētie defekti jānovērš aktā noteiktajā termiņā, bet ne vēlāk kā 10 (desmit) darba dienu laikā pēc Defektu akta sagatavošanas dienas. Ja tehnoloģisku iemeslu dēļ defektu novēršanai ir nepieciešams ilgāks termiņš, Puses rakstveidā vienojas par citu defektu novēršanas termiņu. Izpildītājam ir pienākums pamatot defektu novēršanas termiņa pagarinājumu.

5.5.Darbu ietvaros demontētās Pasūtītāja iekārtas Izpildītājs nodod Pasūtītājam.

5.6.Abpusēji parakstīts Darbu nodošanas - pieņemšanas akts tiek uzskatīts par pamatu Līgumā paredzēto norēķinu veikšanai starp abiem Līdzējiem.

1. **GARANTIJAS**
   1. Izpildītājs garantē visu Darbu izpildi Līgumā noteiktajos termiņos un apjomā atbilstoši Latvijā spēkā esošo

normatīvu prasībām.

* 1. Garantijas laiks Iekārtām – 5 (pieci) gadi, izpildītajiem Darbiem – 2 (divi) gadi no Darbu pieņemšanas-nodošanas akta abpusējas parakstīšanas dienas.
  2. Līguma 6.2.punktā minētās garantijas ietvaros Izpildītājs novērš ekspluatācijas laikā konstatētos Iekārtu un Darbu defektus 10 (desmit) darba dienu laikā no brīža, kad Izpildītājs ir saņēmis rakstisku pretenziju par radušos defektu. Laikā, kamēr defekts netiek izlabots, garantijas laiks tiek pagarināts uz defektu izlabošanas laika periodu.

6.4.Ja ekspluatācijas laikā konstatēto Iekārtu un Darbu defektu novēršanai Līguma 6.2.punktā minētās garantijas ietvaros tehniski nepieciešams ilgāks laiks par 10 (desmit) darba dienām, tad Izpildītājs 3 (trīs) darba dienu laikā no brīža, kad Izpildītājs ir saņēmis rakstisku pretenziju par konstatēto defektu, sastāda rakstisku apliecinājumu, kurā norāda pretenzijā minēto defektu novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Izpildītāja norādītajam defektu novēršanas termiņam, tad Izpildītājam defekts jānovērš Līguma 6.3.punktā norādītajā termiņā.

6.5.Ja Izpildītājs nenovērš defektu Līguma 6.3. vai 6.4.punktā noteiktajā termiņā, tad Pasūtītājam ir tiesības pieaicināt defekta novēršanai citu darbu izpildītāju.

6.6.Puses vienojas, ka rakstiskā pretenzijā minēto defektu novēršanu un Darbu izpildi pienācīgā kvalitātē apliecinās tikai Pušu parakstīts pieņemšanas – nodošanas akts. Līdz šāda akta parakstīšanai uzskatāms, ka defekts nav izlabots un garantijas laiks tiek pagarināts līdz defektu izlabošanas brīdim.

1. **NEPĀRVARAMAS VARAS APSTĀKĻI**

7.1.Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šāda saistību neizpilde ir radusies nepārvaramas varas iestāšanās rezultātā pēc šī Līguma parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst.

7.2.Pie nepārvaramas varas pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.

7.3.Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde vai nesavlaicīga izpilde.

7.4.Pusei, kura nokļuvusi nepārvaramas varas apstākļos, bez kavēšanās, iespējami īsākā laikā par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.

7.5.Ar rakstisko vienošanos Puses apliecinās, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.

7.6.Ja minēto  nepārvaramas varas apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atteikties no šī Līguma izpildes. Līguma laušanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.

1. **LĪGUMA IZBEIGŠANA**

8.1.Līgums var tikt izbeigts, Pusēm savstarpēji rakstiski vienojoties, vai arī Līgumā noteiktajā kārtībā.

8.2.Pasūtītājs ir tiesīgs vienpusēji izbeigt Līgumu, par to nosūtot rakstisku paziņojumu Izpildītājam, piemērojot līguma 4.5.punkta noteikumus, ja:

* + 1. Izpildītājs neievēro Līgumā noteikto Darbu izpildes termiņu, un, ja Izpildītājs nokavējums ir sasniedzis 15 (piecpadsmit) darba dienas;
    2. Izpildītājs neveic Darbus saskaņā ar Līguma noteikumiem vai spēkā esošo normatīvo aktu prasībām;
    3. Izpildītājs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 10 (desmit) dienu laikā pēc attiecīga rakstiska Pasūtītāja paziņojuma saņemšanas;
    4. ir uzsākta Izpildītāja likvidācija vai reorganizācija, vai arī Izpildītājs ir atzīts par maksātnespējīgu.
  1. Izbeidzot Līgumu 8.2.punktā noteiktajos gadījumos, Puses sagatavo un abpusēji paraksta atsevišķu aktu par faktiski izpildīto Darbu apjomu un to vērtību. Sagatavojot aktu, Puses ņem vērā izpildīto Darbu kvalitāti. Pasūtītājs samaksā Izpildītājam par izpildītajiem Darbiem atbilstoši sagatavotajam aktam.
  2. Izdarot samaksu, Pasūtītājs ir tiesīgs ieturēt aprēķināto līgumsodu un/vai zaudējumu atlīdzību.
  3. Puses savstarpējo norēķinu šajā punktā minētajā gadījumā veic 30 (trīsdesmit) dienu laikā pēc Līguma 8.3.punktā norādītā akta parakstīšanas.
  4. Izpildītājam ir tiesības vienpusēji atkāpties no Līguma, ja Pasūtītājs līguma 2.sadaļā norādītajā termiņā neveic maksājumus par Darbiem, ar noteikumu, ka maksājuma kavējums pārsniedz 30 (trīsdesmit) dienas un minētais trūkums nav novērsts 10 (desmit) dienu laikā pēc Izpildītāja rakstveida brīdinājuma saņemšanas dienas.

1. **CITI noteikumi**
   1. Līgums stājas spēkā no tā abpusējas parakstīšanas dienas un ir spēkā līdz visu saistību izpildei.
   2. Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu.
   3. Pasūtītājs ir tiesīgs palielināt Līguma 2.1. punktā norādīto Līgumcenu, saskaņā ar Publisko iepirkumu likuma nosacījumiem.
   4. Puses ir tiesīgas izdarīt grozījumus Līguma noteikumos‚ savstarpēji par to vienojoties.
   5. Grozījumi ir izdarāmi rakstveidā un stājas spēkā pēc abu Pušu parakstīšanas.
   6. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks nodots izskatīšanai Latvijas Republikas tiesā pēc piekritības saskaņā ar normatīvo aktu noteikumiem.
   7. Līgums sastādīts uz 5 (piecām) lapām ar pielikumiem uz 5 (piecām) lapām 2 (divos) eksemplāros latviešu valodā, kuriem ir vienāds juridiskais spēks, no kuriem 1 (viens) eksemplārs – Izpildītājam, bet otrs eksemplārs – Pasūtītajam.
   8. Pasūtītājs no savas puses pilnvaro: Māris Laizāns, tālr. 26549863, e-pasts: [maris.laizans@stradini.lv](mailto:maris.laizans@stradini.lv), un Uzņēmējs no savas puses pilnvaro Kaspars Krauze, tālr. 27221403; e-pasts: [mitavaselektra@apollo.lv](mailto:mitavaselektra@apollo.lv) kontrolēt Līguma izpildi.
   9. Līgumam pievienoti sekojoši pielikumi:
      1. 1. pielikums –Tehniskā specifikācija uz 4 (četrām) lapām;
      2. 2.pielikums – Finanšu piedāvājums uz 1 (vienas) lapas.
2. **PUšu REKVIZĪTI**

|  |  |  |  |
| --- | --- | --- | --- |
|  | |  | |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | **Izpildītājs:**  **SIA “Mītavas Elektra”**  Reģ. Nr.: 43603009810  Vaļņu iela 8, Jelgava, LV-3001  Konta Nr.: LV66UNLA0008009467321  Banka: AS “SEB Banka”  Kods: UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

I.Kreicberga B. Buividaite